Alice Cherki

Alice Cherki (Aljer, Aljeria, 1936) psikiatra, psikoanalista eta idazle aljeriarra da. Frantz Fanon Antilletako psikiatra eta iraultzaileari buruzko lan bat idatzi zuen. Cherki Fanonekin ikasi zuen, eta biek partekatu zuten Aljeriaren independentziaren aldeko konpromisoa, garai hartan frantsesen menpe baitzegoen. 

 Biografia 
Alice Cherki 1936. urtean jaio zen familia judu-aljeriar batean. Aita zereal-merkataria zen.. Bigarren Mundu Gerran judua izateagatik frantses eskolara joan ezin izanak markatu zuen bere esnatze politikoaren hasiera, medikuntza-ikasketetan Aljeriaren independentziarekiko konpromisoa hartzera eraman zuena.. Aljeriako gerra betean, AJASSek (Gizarte Ekintzarako Aljeriar Gazteriaren Elkartea) antolatutako Frantz Fanonen hitzaldi baten ondoren, bat egin zuen psikiatra antillarraren taldearekin. Fanon, orduan, Blida-Joinvilleko ospitale psikiatrikoko dibisio bateko burua zen, eta han Aljeriaren independentziaren aldeko konpromisoa partekatu zuten biek.. 20 urterekin Charles Géronimirekin, Fanonen bazkide  eta lagunarekin, ezkondu zen, eta geroago dibortziatu egin zen.. 1957an, Senako ospitale psikiatrikoetara sartzeko azterketak prestatu zituen, baina 1958an Tunisiara ihes egin behar izan zuen.. Praktikak egin zituen Manoubako klinikan, Tunisian, eta, ondoren, GPRAren (Aljeriako Errepublikako Behin-behineko Gobernua) beka bat lortu zuen Ekialdeko Alemanian, Leipzig-en, ikasketak amaitzeko. 1962an, independentziaren bezperan, Aljeriara itzuli zen. 

1964an, Parisen jarri zen bizitzen psikiatra-prestakuntza amaitzeko eta psikoanalisi-ikasketak hasteko. Bere lanbide-ibilbidean hainbat artikulu eta liburu argitaratu edo zuzendu zituen. Jorratu zituen arloen artean aipa daitezke, besteak beste, alteritatea, immigrazioa eta traumen transmisioa.. 2007an, Œdipe saria jaso zuen La Frontière invisible, violences de l’immigration (Elema edizioak) liburuagatik. Lan horretan, bere praktika psikoanalitikoa eta bere esperientzia politikoa lotu zituen.. 2016. urtean, Alice Cherkik Mémoires Anachroniques, Lettre à moi-même et à quelques autres argitaratu zuen.; baina bere lanik garrantzizkoena 2000. urtean Frantz Fanoni. buruz idatzi zuen biografia-testigantza da, hainbat hizkuntzatan argitaratu eta berrargitaratua izan dena. Biografiak Karibeko psikiatraren ibilbide paregabearen garrantzia azpimarratzen du, agerian utzi baitzituen kolonizazioak kolonoan eta kolonizatuan eragindako ondorio psikologikoak.

 Lanak 

 Mémoires Anachroniques, Lettre à moi-même et à quelques autres, éd. de l'Aube, 2016
 Frantz Fanon : portrait, Seuil, 2000, 2011n berrargitaratua
 La frontière invisible : violences de l'immigration, éd. des Crépuscules, 2007,  2009an berrargitaratua.

 Erreferentziak 

 Bibliografia 

 «Alice Cherki», IN Salim Jay, Dictionnaire des romanciers algériens, Paris, Serge Safran, 2018 (ISBN 979-1097594060)
 « Alice Cherki », IN Rachid Khettab, Frères et compagnons : dictionnaire biographique d’Algériens d'origine européenne et juive et la guerre de libération, 1954-1962, Alger, dar Khettab, 2012 (ISBN 9789961986660)
 Pierre-Jean Le Foll-Luciani, Les juifs algériens dans la lutte anticoloniale : Trajectoires dissidentes (1934-1965), Rennes, Presses universitaires de Rennes, 2015 (ISBN 978-2-7535-4000-2)





 Filmografia 

 Résistantes, Fátima Sissani-ren dokumentala, Frantzia-Suitza, 2019, 1 h 16 min (ikus BeF-en katalogo orokorreko bibliografia-oharra). 2017an Tes cheveux démêlés cachent une guerre de sept ans  izenburuarekin sortua, Eveline Lavalette Safir, Zoulikha Bekaddour eta Alice Cherkiren testigantzak jasotzen ditu.

 Irrati-saioa 



 Kanpo estekak 
 Literaturazkoak : 
 Étonnants voyageurs 
 Ikusentzunezkoak : 
 Radio France
 Africultures

 Musika : 
 MusicBrainz  

Kategoria:Wikipedia:Autoritate kontrola duten artikuluak
Kategoria:Aljeriako emakumeak
Kategoria:Emakume psikiatrak
Kategoria:XXI. mendeko emakume idazleak